text: hæmatoksylin
  
  publiceret: 2015-03-20 10:06:07+01:00
  Hæmatoksylin, blåtræ-ekstrakt, mørkerødt, basisk naturfarvestof udvundet af det centralamerikanske træ Haematoxylon campechianum. Farvestoffet har siden 1500-t. været anvendt til tekstilfarvning og fra midten af 1800-t. til farvning af vævsprøver før undersøgelse i lysmikroskop, se vævsfarvemetoder.
  Nukleinsyrer, der især findes i cellernes kerner og mitokondrier, antager en purpurblå farve ved iltning af hæmatoksylin til hæmatein.